Art Prints of Alexander & Diogenes by Edwin Henry Landseer
Alexander and Diogenes by Edwin Henry Landseer | Fine Art Print
Albert Cahen D'Anvers by Pierre-Auguste Renoir | Fine Art Print
Algerian Girl by Pierre-Auguste Renoir | Fine Art Print
Alewife or Branch Herring by Sherman Foote Denton | Fine Art Print Suid-Afrikaners is vuisvoos | Nuus24
LAASTE OPGEDATEER: 2013-05-24, 11:53
Artikels gelees: 646
Sien al Duppie se kentekens.
Suid-Afrikaners is vuisvoos
Dit is met groot hartseer en 'n bekommernis oor my familie en vriende in Suid-Afrika wat my laat besluit het om my vingers op die sleutelbord te sit. Die eerste ding wat ek in die oggend doen is om Nuus24 te lees. Die eerste opskrifte, moord, moord en nogmaals moord op weerlose oumense, onskuldige mense, kinders, en so kan ek aangaan, staar my in die gesig. Dit is skokkend. Niemand word gespaar nie. Ek werk nou al 13 jaar in die buiteland onder andere ses jaar in Irak en vier jaar in Afganistan. Ja, julle sal sê dit is gevaarlik, maar in my opinie is dit baie gevaarliker in Suid-Afrika. Wat dit nog moeiliker maak is die bekommernis oor my familie wat in Suid-Afrika woon terwyl jy moet geld verdien in die buiteland aangesien daar nie meer werksgeleenthede vir ons daar is nie. Hier verwag ons moeilikheid, maar in die Suid-Afrika weet jy nie meer wie die vyand is nie. Ek wag in spanning elke dag om te hoor of te lees dat my familie ook 'n statistiek geword het. Niemand van ons is meer kwytgeskeld van die (ja ek gaan dit so noem) terrorisme nie. Vriende is vermoor en familie was beroof en ander geagtervolg. Die punt nou is dat hulle al so vuisvoos geraak het dat dit vir hulle die normale verloop van die lewe is. Ek woon tans in Tbilisi (Georgia) en het een van my familie lede my nou die dag gevra of ek weer in Suid-Afrika sal kom woon. Haar woorde: "Dit is nie so erg soos wat mense sê nie en wat jy lees nie". Die mense het so gewoond geraak aan die moord en geweld rondom hulle dat dit nou deel van hulle lewe geword het. Ek sien dit van die buitekant en kan nie glo wat ek sien nie. Hier waar ek nou is, is ek tenminste voorberei op die onvoorsiene en is ek bereid om die gevolge te aanvaar. Suid-Afrika is nou 'n slagveld van moord wat weggesteek word agter vals statistieke wat uitgereik word deur 'n onbevoegde regering. Ek mis my pragtige land en sal altyd 'n Suid-Afrikaner wees, maar is ek bevoorreg om in 'n land te bly waar ek nogsteeds in die strate kan loop sonder om die heeltyd oor my skouer te kyk vir die onverwagte en in 'n huis te bly sonder diefwering en veiligheidshekke en ek sluit nie eens my voordeur nie. Verder wil ek ook sê dat die geweld nie net beperk is tot een etniese groep nie, maar dat almal onder die die selfde kam van moord en geweld geskeer word.My beroep is die volgende: Almal (nie net die blankes nie) maak oop julle oë, moet nie net die omstandighede aanvaar nie en moet nie vuisvoos raak om die anargie te aanvaar as nog 'n daaglikse gebeurtenis nie.